उम्मेदसिंह धौली ने कहा कि राव समुदाय के प्राचीन कवियों ने क्षत्रियों को सदा अपनी पैनी लेखनी से जागृत रखा। तीनों पुस्तकों के लेखक दिलीपसिंह चंदज ने अपने रचित साहित्य का मंतव्य और सार बताया। इस अवसर पर पूर्व डीवाईएसपी पीके एल राव, पूर्व रणधीरसिंह, कालेज शिक्षा के डा. आदितेन्द्र राव, डा. अलका राव, बांसवाड़ा महाविद्यालय में प्रवक्ता महिपालसिंह, राजस्थान विश्वविद्यालय में रीडर नंदसिंह, बीकानेर संभाग की महिला एवं बाल विकास अधिकारी रानी राव और जयपुर के रवीन्द्रसिंह, पूर्व प्रशासनिक अधिकारी सुनील झा ने चंदज के साहित्य सृजन के विषय में विचार विचार रखे। इसके अतिरिक्त नगर के प्रसिद्व कवि अब्दुल जब्बार ने सरस्वती वंदना पेश की। पूर्व आयुर्वेद अधिकारी योगेश शर्मा ने शांति पाठ किया। सीमा श्रीमाली ने वेदों की ऋचाएं सुनाई।